ખંભાતના પીઠ વિસ્તારમાં મંગળવારે બપોરે નજીવી બાબતે બે કોમના લોકો સામ સામે આવી ગયા હતા અને મામલો ઉગ્ર બનતા હિન્દુ મુસ્લિમ ટોળાએ એકબીજા પર પત્થરમારો કર્યો હતો. તહેવારના સમયમાં પરિસ્થિતિ ન વણસે તે માટે પોલીસે સતર્કતા વાપરી પોલીસકાફલો ઘટના સ્થળે ઊતાર્યો હતો. વધુમાં ઉગ્ર બનેલા ટોળાને નાથવા ટીયરગેસના શેલ પણ છોડ્યા હતા. આ પરિસ્થિતિમાં ટોળાના કેટલાક લોકોએ પોલીસ ઉપર પર હુમલો કર્યો હતો.